cy en ceb cy fr cy cy en cy es cy cy pt cy es id cy cy fi cy cy de cy cy cy ht en en es cy cy cy cy la cy cy es cy cy en cy lb cy de cy ca cy cy es cy lt cy nb cy cy cy cy cy es cy cy cy cy cy cy en cy es en es en es es es en cy
Sglefrio iâ – cwestiynau cyffredin
Gwledd y Gaeaf ar y Glannau
Teithiau ysgol ac ymweliadau grwp
Siopa Nadolig gyda’r hwyr yn Abertawe
Amseroedd Agor y Lleoliad Nadolig
Sglefrio iâ – cwestiynau cyffredin
Cwestiynau Cyffredin am Sglefrio Iâ
Ble i fynd a beth i’w wisgo pan rydych chi’n mynd i sglefrio ar yr iâ yng Ngwledd y Gaeaf ar y Glannau!
All ysgolion wneud cais i ddod â phlant i sglefrio a/neu ymweld â’r ffair hwyl draddodiadol?
Gall, mae croeso i bartïon ysgol.
Sut gallaf brynu tocynnau sglefrio iâ?
Y ffordd hawsaf yw prynu tocynnau sglefrio iâ ar-lein  (mae ffi archebu fach yn berthnasol) ac argraffu’ch e-docynnau. Gallwch archebu hefyd trwy ffonio llinell wybodaeth y digwyddiad ar 01792 637300.
Mae tocynnau hefyd ar gael drwy eu prynu yn y Tŷ Sglefrio yng Ngwledd y Gaeaf ar y Glannau.
Pa docyn dylwn i ei brynu?
Mae tocynnau consesiynol i blant, pensiynwyr a myfyrwyr – dewch â phrawf cymhwysedd gyda chi. Mae Pasbort i Hamdden yn gynllun i breswylwyr Abertawe ar incwm isel – ewch i www.abertawe.gov.uk/PasboriHamdden i weld a ydych yn gymwys
Pryd ddylen ni gyrraedd?
Cofiwch gyrraedd 20 munud cyn eich sesiwn ddyranedig i gasglu’ch esgidiau sglefrio.  Mae sesiynau sglefrio’n para 40 munud.
Ydy llogi’r esgidiau sglefrio’n rhan o bris y tocyn?
Ydy, darperir esgidiau sglefrio.
Pa feintiau esgidiau sglefrio sydd ar gael?
Mae esgidiau sglefrio’n amrywio o faint 8 i blant (25 maint Ewropeaidd) i faint 15 i oedolion (50 maint Ewropeaidd).  Mae esgidiau sglefrio dau lafn ar gael i blant iau ac yn cael eu hatodi i esgidiau’r plant.
Oes isafswm oedran i blant ar y prif lyn iâ?
Nac oes, ond dylai rhieni benderfynu a fydd eu plant yn mwynhau’r profiad.  Cofiwch fod llyn sglefrio’r plant i sglefrwyr iau ac, ar ôl magu hyder, gallan nhw symud i’r prif lyn iâ.
Fodd bynnag, chaiff plant ddim symud o’r prif lyn iâ i lyn sgelfrio’r plant.
*Mae’n rhaid bod plant iau nag 8 oed yng nghwmni oedolyn
Gawn ni ddod â’n hesgidiau sglefrio ein hunain?
Cewch, ond fydd dim gostyngiad yn y pris.
Ga i ddod â’m mab/merch anabl i sglefrio?
Mae croeso i gwsmeriaid anabl ddefnyddio’r llyn iâ. Mae slediau arbenigol ar gael ac efallai yr hoffai cwsmeriaid gael cymorth stiward (pan fydd ar gael). Mae croeso hefyd i ymwelwyr ddefnyddio’r llyn iâ gyda’u cadair olwyn.
Ewch i’r dudalen hygyrchedd sy’n rhoi gwybodaeth i ymwelwyr anabl.
Oes rhywle i adael bagiau a chotiau?
Oes, mae man diogel lle gallwch adael eiddo pan gyfnewidiwch eich esgidiau am esgidiau sglefrio.  Nid yw Dinas a Sir Abertawe’n derbyn cyfrifoldeb am unrhyw golled na difrod.
Mae nifer cyfyngedig o sadwyr pengwin ar gael i’w defnyddio ar lyn sglefrio’r plant. Mae blaendal £5 i’w dalu wrth y llyn iâ a’r cyntaf i’r felin gaiff falu.
Ble galla i gasglu eiddo coll?
Bydd eiddo coll yn cael ei gadw wrth y llyn iâ – ffoniwch 01792 635428 am ymholiadau.
Pwy sy’n cael mynd i mewn i’r lle llogi esgidiau sglefrio?
Dim ond deiliaid tocynnau sy’n cael mynd i mewn i’r lle llogi esgidiau sglefrio a’r llyn iâ.
Fydd y sesiynau’n cael eu canslo mewn tywydd gwael?
Mae’r llyn sglefrio ar agor bron ym mhob tywydd. Os bydd rhaid cau’r llyn sglefrio, cynigir sesiynau eraill, yn amodol ar argaeledd. Digwyddiad awyr agored yw hwn ac ni roddir ad-daliadau oherwydd tywydd garw.
Oes rhaid i mi dalu i wylio?
Mae mynediad i bob lle gwylio ac arlwyo’n rhad ac am ddim. Felly dewch i wylio’ch ffrindiau a theulu’n sglefrio iâ a mwynhau paned o siocled poeth ewynnog neu goffi blasus a byrbryd tymhorol.
Beth dylwn i ei wisgo?
Dylech chi wisgo dillad awyr agored addas. Efallai y bydd angen menig arnoch chi ac rydyn ni’n awgrymu gwisgo sanau trwchus.  Mae menig a sanau ar gael i’w prynu yn y Tŷ Sglefrio.
Ga i dynnu lluniau yng Ngwledd y Gaeaf ar y Glannau?
Darllenwch Bolisi Ffotograffiaeth Digwyddiadau Dinas a Sir Abertawe
Sylwer y defnyddir teledu cylch cyfyng yng Ngwledd y Gaeaf ar y Glannau er diogelwch ymwelwyr.
This post is also available in: English
JOIO BAE ABERTAWE DROS Y NADOLIG
Ho-Ho-Ho a chroeso i wefan Nadolig Bae Abertawe!
Copyright © 2019 Swansea Council · All rights reserved · Privacy · Cookies
I’n helpu i ddarparu’r profiad pori gorau posib, mae’r wefan hon yn defnyddio cwcis. Dewch o hyd i wybodaeth yma.OK, Diolch